ভারতে সপ্তাহে ৯০ ঘণ্টা কাজের সওয়াল, চার দিনে সপ্তাহ জাপানে

ওয়েবডেস্ক: সপ্তাহে (Week) কাজের সময় বাড়ানোর কথা উঠছে সর্বত্র। সপ্তাহে ৯০ ঘণ্টার কাজের দাবি উঠছে ভারতেও। জাপান (Japan) সেখানে সপ্তাহে চার দিনের কর্মসংস্কৃতির (Work Culture) পক্ষে সওয়াল করছে। জন্মহার (Birthrate) কমে যাওয়ায় বেশি বয়সের মানুষের সংখ্যা বাড়ছে জাপানে। তাই চার দিনের নতুন কর্মসংস্কৃতির পক্ষে সওয়াল জাপানের। ওয়ার্কিং প্যারেন্টসদের কথা মাথায় রেখে এই উদ্যোগ টোকিওর। টোকিওর গভর্নর ইউরিকো কৈকে বলেন, আমরা এমন একটি সমাজ গঠন করতে চাইছি। শিশুর জন্ম দেওয়া পেশাদারিত্বের উন্নয়নের জন্য যেন বাধা না হয়ে দাঁড়ায়। টোকিও মেট্রোপলিটন অ্যাসেম্বলিকে এই তথ্য জানিয়েছেন তিনি।

এল অ্যান্ড টি চেয়ারম্যান এসএন সুব্রহ্মনিয়ন ভারতীয়দের সপ্তাহে ৯০ ঘণ্টা কাজ করা দরকার বলে খবরের শিরোনামে এসেছিলেন। ইনফোসিসের প্রতিষ্ঠাতা এনআর নারায়ণমূর্তি দেশের অগ্রগতির জন্য সপ্তাহে ৭০ ঘণ্টা কাজের পক্ষে সওয়াল করেন।

আরও পড়ুন: রাশিয়ার মিসাইল হানায় মৃত্যুপুরীতে পরিণত হল ইউক্রেনের শহর

জাপানে প্রবীণের সংখ্যা বাড়ছে

জাপানে শিশু জন্মের হার ১.২। সেটা ২.১ শতাংশে নিয়ে যাওয়া লক্ষ্য। জন্মহার ক্রমশ কমছে এই দেশে। ২০২৪ সালের জানুয়ারি থেকে জুন মাসের মধ্যে জাপানে ৩ লক্ষ ৫০ হাজার ৭৪টি শিশুর জন্ম হয়েছে। ২০২৩ সালে ওই সময়ের থেকে যা কমেছে ৫.৭ শতাংশ। প্রবীণের সংখ্যা বাড়ছে। যার ফলে বড় আকারে শ্রমিক সমস্যা দেখা দিয়েছে ওই দেশে। এর ফলে শুধু যে কাজের চাপ কমবে তা নয়। বরং পুরুষরাও শিশুদের যত্ন নিতে পারবেন। বাড়ির দেখভাল করতে পারবেন। চার দিনে সপ্তাহ হলে পুরুষ মানুষ অন্তত ২২ শতাংশ বেশি শিশুদের দেখাশোনা করতে পারবেন। ২৩ শতাংশ বাড়ির কাজ করতে পারবেন।

উন্নত দেশগুলিতে কী হচ্ছে?

অন্তত পাঁচ হাজার কর্মী রয়েছে এরকম ব্রিটেনের ২০০-র বেশি কোম্পানি সপ্তাহে চার দিনের কাজের জন্য নথিভুক্ত। ডেনমার্ক, নরওয়ে, অস্ট্রিয়াতে এই নিয়ম চালু রয়েছে।